**ความพึงพอใจของครูที่มีต่อการบริหารจัดการศึกษาของผู้บริหารโรงเรียน**

**ในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษา เขต 2**

 **สุทัศนา เวียงทอง**

มหาวิทยาลัยรามคำแหง

e-mail: sutussana2525@gmail.com

**บทคัดย่อ**

 การวิจัยครั้งนี้มีวัตถุประสงค์ 1) เพื่อศึกษาระดับความพึงพอใจของครูที่มีต่อการบริหารจัดการศึกษาของผู้บริหารโรงเรียนในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษา เขต 2 2) เพื่อเปรียบเทียบความพึงพอใจของครูที่มีต่อการบริหารจัดการศึกษาของผู้บริหารโรงเรียนในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษา เขต 2 จำแนกตามระดับการศึกษา และประสบการณ์ในการทำงาน ตัวอย่างที่ใช้ในการวิจัยครั้งนี้ คือ ครูในโรงเรียนขนาดใหญ่ ในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษาเขต 2 ปีการศึกษา 2562 ได้มาโดยวิธีการสุ่มแบบแบ่งชั้นภูมิ โดยใช้โรงเรียนเป็นชั้น และใช้การกำหนดตัวอย่างตามตารางของโคเฮน ได้ตัวอย่าง จำนวน 183 คน เครื่องมือที่ใช้ในการวิจัย คือ แบบสอบถามแบบมาตราส่วนประมาณค่า 5 ระดับ จำนวน 40 ข้อ ซึ่งค่าความเที่ยงตรงเท่ากับ 0.60-1.00 และค่าความเชื่อมั่นแบบสอบถามทั้งฉบับเท่ากับ 0.97 สถิติที่ใช้ในการวิเคราะห์ข้อมูลโดยหาค่าความถี่ ค่าร้อยละ ค่าเฉลี่ย ส่วนเบี่ยงเบนมาตรฐาน การทดสอบค่าที และการวิเคาะห์ความแปรปรวนแบบทางเดียว และการทดสอบเป็นรายคู่ด้วยวิธีของของเชฟเฟ่ ผลการวิจัยพบว่า 1) ความพึงพอใจของครูที่มีต่อการบริหารจัดการศึกษาของผู้บริหารโรงเรียนในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษา เขต 2 โดยภาพรวมอยู่ในระดับมาก เมื่อพิจารณาเป็นรายด้านพบว่า อยู่ในระดับมากทุกด้าน เรียงลำดับจากมากไปหาน้อย ได้แก่ ด้านการบริหารทั่วไป ด้านการบริหารงบประมาณ ด้านการบริหารงานบุคคล และด้านการบริหารวิชาการ 2) ครูที่มีระดับการศึกษาต่างกัน มีความพึงพอใจต่อการบริหารจัดการศึกษาของผู้บริหารโรงเรียน โดยภาพรวมและรายด้านไม่แตกต่างกัน 3) ครูที่มีประสบการณ์ในการทำงานที่ต่างกันมีความพึงพอใจต่อการบริหารจัดการศึกษาของผู้บริหารโรงเรียนโดยภาพรวมแตกต่างกันอย่างมีนัยสำคัญทางสถิติที่ระดับ 0.05 และรายด้าน พบว่า ด้านการบริหารงานบุคคลไม่แตกต่าง ส่วนด้านการบริหารวิชาการ ด้านการบริหารงบประมาณ และด้านการบริหารทั่วไป มีความแตกต่างกันอย่างมีนัยสำคัญทางสถิติที่ระดับ 0.05

**คำสำคัญ** : ความพึงพอใจ, ครู, การบริหารจัดการศึกษา, ผู้บริหารโรงเรียน

**Satisfaction of Teachers Toward the Management of School Administrators in Nuanchan School Cluster under the Secondary Educational Service Area Office 2**

**SUTUSSANA WIANGTHONG**

Ramkhamhaeng University

e-mail: sutussana2525@gmail.com

**Abstract**

The purpose of this research is 1) to study the Satisfaction of Teachers Toward the Management of School Administrators in Nuanchan School Cluster under the Secondary Educational Service Area Office 2 2) to compare the Satisfaction of Teachers Toward the Management of School Administrators in Nuanchan School Cluster under the Secondary Educational Service Area Office 2 according to class level and teachers’ experience. The subject of the study are the teachers in Nuanchan School Cluster under the Secondary Educational Service Area Office 2, in the 2019 academic year. The subjects are obtained by Stratified Sampling by Strata and using the control group according to Cohen framework. There is a total of 183 subjects. The methodology that is used in the research is the questionnaire consisting of 40 questions. The accuracy of IOC is at 0.60 – 1.00. The alpha coefficient rate according to Cronbach is at 0.97. The statistical analysis that were used were the frequency, percentage, mean, standard deviation, t-test, One-Way ANOVA. After the differences were found, Scheffe’s posthoc comparison was also used to obtain data. The research elicited the result: 1) All aspects teachers’ satisfactions were overall and individually rated at the high level. The aspects ranked at the top was that of general administration follow by that of financial administration, personal administration, academic administration, in that order. 2) Comparison between satisfaction of teachers based on their education background were overall and individually aspect found no statistical differences. 3) Comparison between satisfaction of teachers based on their experienced were overall found that it was different at significant level of 0.05. When considering in each aspect found that personal administration no statistical difference, but aspect academic administration, financial administration, general administration were was different at significant level of 0.05

**Keyword :** Satisfaction, Teachers, Management Education, School Administrators

**บทนำ**

 ยุธศาสตร์ชาติ 20 ปี (พ.ศ.2561-2580) ได้มีวิสัยทัศน์ ว่า “ประเทศไทยมีความมั่นคง มั่งคั่ง ยั่งยืน” เป็นประเทศพัฒนาแล้วตามหลักปรัชญาของเศรษฐกิจพอเพียง โดยยุทธศาสตร์ที่ 3 ด้านการพัฒนาและเสริมสร้างศักยภาพทรัพยากรมนุษย์นั้น จะต้องพัฒนาคนในทุกมิติและในทุกช่วงวัย ให้เป็นคนดี เก่ง และมีคุณภาพ มีพัฒนาการที่ดีรอบด้านและมีสุขภาวะที่ดีในทุกช่วงวัย แผนพัฒนาเศรษฐกิจและสังคมแห่งชาติ ฉบับที่ 12 พ.ศ. (2560-2564) ได้กำหนดทิศทางและยุทธศาสตร์ในการพัฒนาให้บรรลุเป้าหมาย ด้วยการเสริมสร้างและพัฒนาศักยภาพทุนมนุษย์ โดยให้ความสำคัญกับการวางรากฐานการพัฒนาคนให้มีความสมบูรณ์ เริ่มตั้งแต่กลุ่มเด็กปฐมวัยที่ต้องพัฒนาให้มีสุขภาพกายใจที่ดี มีทักษะทางสมอง ทักษะการเรียนรู้และทักษะชีวิต เพื่อให้เติบโตอย่างมีคุณภาพ (สำนักงานศึกษาธิการจังหวัดกาฬสินธุ์) พระราชบัญญัติการศึกษาแห่งชาติพ.ศ. 2542 และแก้ไขเพิ่มเติม (ฉบับที่ 2) พ.ศ. 2545 มาตรา 39 บัญญัติให้กระทรวงศึกษาธิการกระจายอำนาจการบริหารและการจัดการศึกษา ทั้งด้านวิชาการ งบประมาณ การบริหารงานบุคคล และการบริหารทั่วไป ไปยังคณะกรรมการสำนักงานเขตพื้นที่การศึกษา และสถานศึกษาในเขตพื้นที่การศึกษาโดยตรง เน้นการกระจายอำนาจในการบริหารจัดการลงไปสู่ส่วนภูมิภาคหรือท้องถิ่นการปฏิรูปการศึกษาในครั้งนี้ถือได้ว่าเป็นรากฐานสำคัญในการพัฒนาศักยภาพของคนได้เต็มศักยภาพเพื่อระบบการบริหารและบริการอย่างรวดเร็ว และนำไปสู่การพัฒนาสังคมให้เกิดความเจริญก้าวหน้าจนไปถึงการพัฒนาประเทศได้อย่างยั่งยืน สถานศึกษาเป็นองค์กรหนึ่งที่มีความสำคัญอย่างยิ่งในการผลักดันให้เกิดความก้าวหน้า เนื่องจากมีเป้าหมายหลักในการพัฒนาผู้เรียนให้มีคุณภาพ มีทักษะเกิดคุณลักษณะอันพึงประสงค์ ให้เป็นบุคคลคุณภาพในสังคมต่อไป โดยครูผู้สอนเป็นผู้ที่มีบทบาทสำคัญในการจัดการสอน และกิจกรรมให้สอดคล้องกับหลักสูตรสถานศึกษาที่ได้กำหนดไว้ จึงเป็นส่วนสำคัญในการพัฒนาประสิทธิภาพการจัดการเรียนการสอน ให้เกิดคุณภาพ และผลเรียนให้สอดคล้องกับเกณฑ์หลักสูตรที่กำหนดได้ บรรลุผลสำเร็จที่ได้ตั้งไว้ (กนิษฐา เงินสันเทียะ, 2560 , หน้า 1) การดำเนินการจัดการศึกษาและการบริหารจัดการการศึกษาของกระทรวงศึกษาธิการ ในปีงบประมาณ พ.ศ. 2563 มีความสอดคล้องกับยุทธศาสตร์ชาติ เป้าหมายของแผนแม่บทภายใต้ยุทธศาสตร์ชาติ เรื่องการเตรียมคนสู่ศตวรรษที่ 21 จึงประกาศนโยบายและจุดเน้นของกระทรวงศึกษาธิการ ปีงบประมาณ พ.ศ. 2563 ในระดับมัธยมศึกษา คือ มุ่งต่อยอดระดับประถมศึกษาในด้านการจัดการเรียนรู้ด้วยวิธีการทางวิทยาศาสตร์ เทคโนโลยี วิศวกรรม คณิตศาสตร์ (STEM) และภาษาต่างประเทศ (ภาษาที่สาม) และจัดการเรียนรู้ ที่หลากหลาย เพื่อสร้างทักษะพื้นฐานที่เชื่อมโยงสู่การสร้างอาชีพและการมีงานทำ (กระทรวงศึกษาธิการ, 2563) สำนักงานเขตพื้นที่การศึกษามัธยมศึกษา เขต 2 จัดตั้งขึ้นตามพระราชบัญญัติการศึกษาแห่งชาติ (ฉบับที่ 3) พ.ศ. 2553 พระราชบัญญัติบริหารราชการกระทรวงศึกษาธิการ (ฉบับที่ 2) พ.ศ. 2553 เป็นหน่วยงานในสังกัดสำนักงานคณะกรรมการการศึกษาขั้นพื้นฐานมีภารกิจในการจัดการศึกษาขั้นพื้นฐาน มีโรงเรียนระดับมัธยมศึกษาในสังกัดทั้งหมด 52 โรงเรียนในกรุงเทพมหานคร มีการจัดรูปแบบสหกิจ (สหวิทยาเขต) ได้จัดการศึกษาของโรงเรียนในสังกัดสำนักงานเขตพื้นที่การศึกษามัธยมศึกษา เขต 2 โดยกำหนดภาระงานออกเป็น 4 กลุ่มงาน คือ กลุ่มบริหารวิชาการ กลุ่มบริหารงบประมาณ กลุ่มบริหารงานบุคคล และกลุ่มบริหารทั่วไป โดยมีผู้บริหารโรงเรียน เป็นผู้คอยอำนวยความสะดวก วางแผน บริหารจัดการ (สำนักงานเขตพื้นที่การศึกษามัธยมศึกษาเขต 2, 2559) โรงเรียนในสหวิทยาเขตนวลจันทร์ เป็นโรงเรียนในสังกัดสำนักงานเขตพื้นที่การศึกษามัธยมศึกษา เขต 2 ได้ดำเนินการบริหารภายใต้ยุทธศาสตร์ตามที่กระทรวงศึกษาธิการกำหนด แต่จากการดำเนินงานที่ผ่านมา พบว่า งานทั้ง 4 ด้าน ยังมีการดำเนินงานที่ยังไม่บรรลุวัตถุประสงค์ ทั้ง 4 ด้าน

 จากปัญหาด้านต่าง ๆ ที่ได้กล่าวมาข้างต้น จะเห็นได้ว่าอุปสรรคในการจะทำใหงานเป็นไปด้วยดีนั้นต้องอาศัยหลักการบริหารที่ทำให้เกิดทัศนคติเชิงบวก เกิดแรงจูงใจในงานที่จะทำจึงจะทำให้งานเกิดความคล่องตัวและประสบผลสำเร็จจนเกิดเป็นความพึงพอใจของผู้ปฏบัติ และผลของงานก็เป็นที่น่าพึงพอใจเช่นกัน ผู้วิจัยจึงมีความสนใจที่จะศึกษาถึงความพึงพอใจของครูที่มีต่อการบริหารจัดการศึกษาของผู้บริหารโรงเรียนในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษา เขต 2 เพื่อเป็นข้อมูลในการปรับปรุงและพัฒนาการบริหารจัดการศึกษาเพื่อให้เกิดแนวทางในการบริหารจัดการที่สนองต่อความพึงพอใจของครูในการปฏิบัติงานในด้านต่าง ๆ บรรลุเป้าหมายของโรงเรียนอย่างมีประสิทธิภาพและเกิดประสิทธิผล อันจะเป็นชื่อเสียงของโรงเรียนในการเป็นโรงเรียนคุณภาพ ให้เป็นที่พึงพอใจของชุมชน สังคมต่อไป

**วัตถุประสงค์ของการวิจัย**

 1. เพื่อศึกษาระดับความพึงพอใจของครูที่มีต่อการบริหารจัดการศึกษาของผู้บริหารโรงเรียนในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษา เขต 2

 2. เพื่อเปรียบเทียบระดับความพึงพอใจของครูที่มีต่อการบริหารจัดการศึกษาของผู้บริหารโรงเรียนในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษา เขต 2 จำแนกตามระดับการศึกษาและประสบการณ์ในการทำงาน

**วิธีดำเนินการวิจัย**

 **1. ประชากรและตัวอย่าง** ประชากรที่ใช้ในการวิจัย ได้แก่ ครูในโรงเรียนขนาดใหญ่ ในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษา เขต 2 ปีการศึกษา 2562 จำนวน 315 คน จากโรงเรียนทั้งหมด 3 โรงเรียน กำหนดขนาดตัวอย่างโดยใช้ตารางของ Cohen, Manion, and Morrison (2011, p. 147) ได้ตัวอย่างครู จำนวน 183 คน แล้วใช้วิธีการสุ่มตัวอย่างแบบแบ่งชั้นภูมิ (Stratified Random Sampling) โดยแบ่งชั้นตามโรงเรียน (Strata)

**2. เครื่องมือที่ใช้ในการเก็บรวบรวมข้อมูล** คือ แบบสอบถามเกี่ยวกับความพึงพอใจของครูที่มีต่อการบริหารจัดการศึกษาของผู้บริหารโรงเรียน ในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษา เขต 2 แบบมาตราส่วนประมาณค่า 5 ระดับของลิเคอร์ท จำนวน 4 ด้าน ได้แก่ 1) ด้านการบริหารวิชาการ 2) ด้านการบริหารงบประมาณ 3) ด้านการบริหารงานบุคคล 4) ด้านการบริหารทั่วไป ที่ผ่านการตรวจสอบความถูกต้องทางวิชาการและความเที่ยงตรงตามเนื้อหา (Content validity) ของคำถามแต่ละข้อ โดยหาค่าดัชนีความสอดคล้องระหว่างข้อกับนิยามศัพท์เฉพาะ (IOC) จากผู้เชี่ยวชาญ 5 ท่าน มีค่าเท่ากับ 0.60-1.00 และมีค่าความเชื่อมั่นของแบบสอบถามทั้งฉบับ เท่ากับ 0.97

 **3. การเก็บรวบรวมข้อมูล** ผู้วิจัยขอหนังสืออนุญาตเก็บข้อมูลจากบัณฑิตศึกษา มหาวิทยาลัยรามคำแหง ถึงผู้อำนวยการโรงเรียนรัตนโกสินทร์สมโภชบางเขน โรงเรียนลาดปลาเค้าพิทยาคม และโรงเรียนนวมินทราชูทิศ กรุงเทพมหานคร เพื่อติดต่อขอความอนุเคราะห์ในการเก็บรวมรวมข้อมูล จากนั้นผู้วิจัยนำหนังสือขออนุญาตและแบบสอบถามไปยังโรงเรียนของตัวอย่าง เพื่อขอความร่วมมือในการเก็บรวบรวมข้อมูล ทั้งนี้ผู้วิจัยจะเป็นผู้ดำเนินการจัดส่งและเก็บแบบสอบถามกลับคืนด้วยตนเองและสามารถเก็บแบบสอบถามคืนได้ 183 ฉบับ คิดเป็นร้อยละ 100 หลังจากนั้นผู้วิจัยนำแบบสอบถามที่รวบรวมได้ มาตรวจสอบความสมบูรณ์และความถูกต้อง เพื่อนำมาวิเคราะห์ข้อมูลทางสถิติต่อไป

**4. การวิเคราะห์ข้อมูล**

ผู้วิจัยได้ทำการวิเคราะห์ข้อมูล ด้วยโปรแกรมสำเร็จรูปทางสถิติ โดยดำเนินการตามขั้นตอนดังนี้

1. ข้อมูลทั่วไปเกี่ยวกับสถานภาพของผู้ตอบแบบสอบถาม วิเคราะห์ข้อมูลโดยหาค่าการแจกแจงความถี่ (Frequency distribution) และค่าร้อยละ (Percentage)

 2. การหาค่าความพึงพอใจของครูที่มีต่อการบริหารจัดการศึกษาของผู้บริหารโรงเรียนในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษา เขต 2 โดยใช้ค่าเฉลี่ย ($\overbar{X}$) และหาค่าส่วนเบี่ยงเบนมาตรฐาน (S.D.)

 3. เปรียบเทียบความพึงพอใจของครูที่มีต่อการบริหารจัดการศึกษาของผู้บริหารโรงเรียนในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษา เขต 2 เมื่อเปรียบเทียบระดับการศึกษา ใช้การทดสอบค่าที (t-test) แบบ Independent แต่ถ้าเปรียบเทียบประสบการณ์ในการทำงาน ใช้การวิเคราะห์ความแปรปรวนแบบทางเดียว (One-Way Analysis of Variance) เมื่อพบความแตกต่างอย่างมีนัยสำคัญทางสถิติที่ระดับ .05 จึงนำค่าคะแนนเฉลี่ยมาทำการทดสอบเป็นรายคู่ตามวิธีของ เชฟเฟ่ (Scheffe' s Post hoc Comparison)

**ผลการวิจัย**

**ตารางที่ 1** ค่าเฉลี่ยและส่วนเบี่ยงเบนมาตรฐานความพึงพอใจของครูที่มีต่อการบริหารจัดการศึกษาของผู้บริหารโรงเรียนในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษา เขต 2 โดยภาพรวมและรายด้าน

|  |  |  |  |  |  |
| --- | --- | --- | --- | --- | --- |
| ด้านที่ | ความพึงพอใจของครูที่มีต่อการบริหารจัดการศึกษาของผู้บริหารโรงเรียนในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษา เขต 2 | $$\overbar{x}$$ | **SD** | *ระดับ* | ลำดับ |
| 1 | ด้านการบริหารวิชาการ | 4.28 | .422 | มาก | 4 |
| 2 | ด้านการบริหารงบประมาณ | 4.33 | .453 | มาก | 2 |
| 3 | ด้านการบริหารงานบุคคล | 4.33 | .468 | มาก | 3 |
| 4 | ด้านการบริหารทั่วไป | 4.35 | .442 | มาก | 1 |
| เฉลี่ยรวม | 4.32 | .403 | มาก |  |

 จากตารางที่ 1 พบว่า ความพึงพอใจของครูที่มีต่อการบริหารจัดการศึกษาของผู้บริหารโรงเรียนในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษา เขต 2 โดยภาพรวมอยู่ในระดับมาก เมื่อพิจารณาเป็นรายด้านพบว่า อยู่ในระดับมากทุกด้าน โดยเรียงลำดับตามค่าเฉลี่ยจากมากไปหาน้อย คือ ด้านการบริหารทั่วไป ด้านการบริหารงบประมาณ ด้านการบริหารงานบุคคล และด้านการบริหารวิชาการ ตามลำดับ

**ตารางที่ 2** ผลการเปรียบเทียบความพึงพอใจของครูที่มีต่อการบริหารจัดการศึกษาของผู้บริหารโรงเรียนในสหวิทยาเขต นวลจันทร์ สังกัดสำนักงานเขตพื้นที่การศึกษามัธยมศึกษา เขต 2 จำแนกระดับการศึกษา โดยภาพรวมและรายด้าน

|  |  |  |  |  |  |
| --- | --- | --- | --- | --- | --- |
| ด้านที่ | ความพึงพอใจของครูที่มีต่อการบริหารจัดการศึกษาของผู้บริหารโรงเรียนในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษา เขต 2 | ปริญญาตรี | สูงกว่าปริญญาตรี | t | *p* |
| $$\overbar{x}$$ | SD | $$\overbar{x}$$ | SD |
| 1 | ด้านการบริหารวิชาการ | 4.28 | .43 | 4.28 | .41 | -.031 | .975 |
| 2 | ด้านการบริหารงบประมาณ | 4.31 | .45 | 4.41 | .45 | -1.20 | .232 |
| 3 | ด้านการบริหารงานบุคคล | 4.33 | .47 | 4.34 | .46 | -.085 | .932 |
| 4 | ด้านการบริหารทั่วไป | 4.36 | .43 | 4.34 | .51 | .137 | .891 |
| เฉลี่ยรวม | 4.32 | .41 | 4.34 | .40 | -.331 | .741 |

 จากตารางที่ 2 พบว่า ครูที่มีระดับการศึกษาต่างกัน มีความพึงพอใจต่อการบริหารจัดการศึกษาของผู้บริหารโรงเรียน ในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษา เขต 2 โดยภาพรวมและรายด้านไม่แตกต่างกัน

 **ตารางที่ 3** ผลการวิเคราะห์ความแปรปรวนของค่าเฉลี่ยความพึงพอใจของครูที่มีต่อการบริหารจัดการศึกษาของผู้บริหารโรงเรียนในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษา เขต 2 จำแนกตามปรปะสบการณ์ในการทำงาน โดยภาพรวมและรายด้าน

|  |  |  |  |  |
| --- | --- | --- | --- | --- |
| ด้านที่ | ความพึงพอใจของครูที่มีต่อการบริหารจัดการศึกษาของผู้บริหารโรงเรียนในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษา เขต 2 | ประสบการณ์ในการทำงาน | F | *p* |
|  น้อยกว่า  5 ปี  |  5 – 10 ปี | มากกว่า 10 ปีขึ้นไป |
|  $ \overbar{x}$ | SD | $$\overbar{x}$$ | SD | $$\overbar{x}$$ | SD |
| 1 | ด้านการบริหารวิชาการ  | 4.17 | .41 | 4.32 | .40 | 4.43 | .45 | 5.64 | .004\* |
| 2 | ด้านการบริหารงบประมาณ | 4.22 | .46 | 4.36 | .40 | 4.47 | .49 | 4.46 | .013\* |
| 3 | ด้านการบริหารงานบุคคล | 4.26 | .39 | 4.35 | .49 | 4.44 | .55 | 2.06 | .130 |
| 4 | ด้าด้านการบริหารทั่วไป | 4.264.23 | .37.36 | 4.364.35 | .46.39 | 4.534.47 | .50.47 | 4.945.00 | .008\*.008\* |
| เฉลี่ยรวม |

 จากตารางที่ 3 พบว่า ครูที่มีประสบการณ์ในการทำงานที่ต่างกันมีความพึงพอใจต่อการบริหารจัดการศึกษาของผู้บริหารโรงเรียน ในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษา เขต 2 โดยภาพรวมแตกต่างกันอย่างมีนัยสำคัญทางสถิติที่ระดับ.05 และเมื่อพิจารณาเป็นรายด้านพบว่า ด้านการบริหารงานบุคคลไม่แตกต่างส่วนด้านการบริหารวิชาการ ด้านการบริหารงบประมาณ และด้านการบริหารทั่วไป มีความแตกต่างกันอย่างมีนัยสำคัญทางสถิติที่ระดับ.05 จึงนำค่าคะแนนเฉลี่ยเป็นรายคู่ใช้การทดสอบโดยวิธีของเชฟเฟ่ (Scheffe’s)

**สรุปผลและอภิปรายผล**

1. ความพึงพอใจของครูที่มีต่อการบริหารจัดการศึกษาของผู้บริหารโรงเรียน ในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษา เขต 2 โดยภาพรวมและรายด้านอยู่ในระดับมากทุกด้าน โดยเรียงลำดับค่าเฉลี่ยจากมากไปหาน้อย คือ ด้านการบริหารทั่วไป ด้านการบริหารงบประมาณ ด้านการบริหารงานบุคคล และด้านที่น้อยที่สุด คือ ด้านการบริหารวิชาการ ทั้งนี้เนื่องมาจากผู้บริหารโรงเรียน ได้ปฎิบัติหน้าที่ตามระเบียบการบริหารราชการ และพัฒนาตนเองตามมาตรฐานตำแหน่งงาน ให้เป็นผู้มีความรู้ความสามารถ มีภาวะความเป็นผู้นำที่วิสัยทัศน์กว้างไกล ที่เชี่ยวชาญ ในด้านการศึกษา วางแผน วางกรอบการบริหารจัดการได้อย่างมีประสิทธิภาพ จนทำให้เกิดการยอมรับของครูและบุคลากร ในโรงเรียน จึงทำให้บุคลากรเกิดความพึงพอใจในการปฏิบัติงานตามที่ได้รับมอบหมายได้ประสบผลสำเร็จ สอดคล้องกับงานวิจัยของ พรรณี กางเกต (2558) ได้ศึกษาความพึงพอใจของครูที่มีต่อการบริหารงานของผู้บริหารสถานศึกษาในอำเภอลาดยาว สังกัดสำนักงานเขตพื้นที่การศึกษาประถมศึกษานครสวรรค์ เขต 2 พบว่า ความพึงพอใจของครูที่มีต่อการบริหารงานของผู้บริหารสถานศึกษาในอำเภอลาดยาวสังกัดสำนักงานเขตพื้นที่การศึกษาประถมศึกษานครสวรรค์ เขต 2 โดยภาพรวม มีระดับความพึงพอใจอยู่ในระดับมาก และยังสอคล้องกับงานวิจัยของ ลัดดาวัลย์ ใจไว (2558) ได้ศึกษาเรื่อง ความพึงพอใจของครูต่อการบริหารจัดการศึกษาของผู้บริหารโรงเรียนในกลุ่มโรงเรียนศรีราชา 1 สังกัดสำนักงานเขตพื้นที่การศึกษาประถมศึกษาชลบุรี เขต 3 พบว่า ความพึงพอใจของครูต่อการบริหารจัดการศึกษาของผู้บริหารโรงเรียนในกลุ่มโรงเรียน ศรีราชา 1 สังกัดสำนักงานเขตพื้นที่การศึกษาประถมศึกษาชลบุรี เขต 3 โดยรวมและรายด้านอยู่ในระดับมาก สอดคล้องกับ ภัทรกร มิ่งขวัญ (2559) ได้ศึกษาความพึงพอใจของครูที่มีต่อการบริหารงานโรงเรียนขนาดเล็กจังหวัดนครสวรรค์สังกัดสำนักงานเขตพื้นที่การศึกษามัธยมศึกษา เขต 42 พบว่าความพึงพอใจของครูที่มีต่อการบริหารงานโรงเรียนขนาดเล็ก จังหวัดนครสวรรค์ สอดคล้องกับงานวิจัยของ สังกัดสำนักงานเขตพื้นที่การศึกษามัธยมศึกษา เขต 42

เมื่อพิจารณาเป็นรายด้านพบว่า

 1.1 ด้านการบริหารวิชาการ ครูมีความพึงพอใจต่อการบริหารจัดการศึกษาของผู้บริหารโรงเรียน ในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษา เขต 2 โดยรวมและรายข้ออยู่ในระดับมาก ทั้งนี้เนื่องมาจากผู้บริหารโรงรียนได้มีการจัดระบบการจัดการเรียนการสอนโดยการส่งเสริมใช้แหล่งเรียนรู้ การส่งเสริมให้มีการจัดทำวิจัย ในชั้นเรียนให้สอดคล้องการจัดแผนการเรียนรู้ที่เน้นผู้เรียนเป็นสำคัญ มีการส่งเสริมครูในการพัฒนาตนเอง มีการนิเทศติดตามและประเมินผลการเรียนรู้ตามสภาพจริง ให้การส่งเสริมสนับสนุนการจัดทำสื่อการสอนและเทคโนโลยีเพื่อการศึกษา มีระบบการประกันคุณภาพการศึกษาและการให้บริการความรู้ทางวิชาการแก่ชุมชนที่มีศักยภาพ สอดคล้องกับงานวิจัยของ จันทร์ศิริ แก้วมณี (2558) ได้ศึกษาความพึงพอใจของครูและบุคลากรที่มีต่อการบริหารงานของโรงเรียนบ้านเด็กรามอินทรา พบว่า ความพึงพอใจของครูและบุคลากรที่มีต่อการบริหารงานของโรงเรียนบ้านเด็กรามอินทรา สังกัดสำนักงานคณะกรรมการส่งเสริมการศึกษาเอกชน โดยภาพรวมอยู่ในระดับมาก และยังสอดคล้องกับงานวิจัยของ จารุวรรณ หล่อเงิน (2559) ได้ศึกษา ความพึงพอใจของครูต่อการบริหารงานของผู้บริหารโรงเรียน กลุ่มโรงเรียนศรีราชา 1 สังกัดสำนักงานเขตพื้นที่การศึกษาประถมศึกษาชลบุรี เขต 3 พบว่า ความพึงพอใจของครูต่อการบริหารงานของผู้บริหารโรงเรียน กลุ่มโรงเรียนศรีราชา 1 สังกัดสำนักงานเขตพื้นที่การศึกษาประถมศึกษาชลบุรี เขต 3 โดยรวมอยู่ในระดับมาก

 1.2 ด้านการบริหารงบประมาณ ครูมีความพึงพอใจต่อการบริหารจัดการศึกษาของผู้บริหารโรงเรียน ในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษา เขต 2 โดยรวมและรายข้ออยู่ในระดับมาก ทั้งนี้เนื่องมาจากผู้บริหารโรงเรียน มีการสนับสนุนการดำเนินกิจกรรมของโรงเรียนที่เกี่ยวกับงานด้านงบประมาณของโรงเรียนและกำกับดูแลการดำเนิงานด้านการเงิน การบัญชีอย่างเป็นระบบ มีความคล่องตัว โปร่งใส และตรวจสอบได้ มีการพัฒนาระบบข้อมูลสารสนเทศเพื่อการจัดทำและจัดหาพัสดุ จัดทำแผนการใช้เงินงบประมาณให้เป็นไปตามแผนปฏิบัติการประจำปี กำกับ ดูแล มีการตรวจสอบพัสดุประจำปีและระบบการเบิก – จ่าย งบประมาณตามแผนปฏิบัติการประจำปี มีการจัดระดมทรัพยากร และการลงทุนเพื่อการศึกษา การพัฒนาระบบข้อมูลสารสนเทศ เพื่อการจัดทำและจัดหาพัสดุในระดับสถานศึกษา มีการสนับสนุนจัดทำกองทุนสวัสดิการเพื่อการศึกษาภายในสถานศึกษา และการส่งเสริมสนับสนุนให้ครูและบุคลากร ทางการศึกษา ร่วมมือกันใช้ทรัพยากรอย่างมีประสิทธิภาพ ซึ่งสอดคล้องกับงานวิจัยของ นฤพล แป้นทอง (2560) ได้ศึกษาความพึงพอใจของข้าราชการครูที่มีต่อการบริหารของผู้บริหารสถานศึกษา ในสังกัดกรุงเทพมหานคร กลุ่มเครือข่ายที่ 74 สำนักงานเขตจอมทอง พบว่า ความพึงพอใจของครูที่มีต่อประสิทธิผลการบริหารสถานศึกษาในสังกัดกรุงเทพมหานคร กลุ่มเครือข่ายที่ 74 สำนักงานเขตจอมทอง โดยครูมีความพึงพอใจ โดยภาพรวมและรายด้านทุกด้านอยู่ในระดับมาก

 1.3 ด้านการบริหารงานบุคคล ครูมีความพึงพอใจต่อการบริหารจัดการศึกษาของผู้บริหารโรงเรียน ในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษา เขต 2 โดยรวมและรายข้ออยู่ในระดับมาก ทั้งนี้เนื่องมาจากผู้บริหารโรงเรียนได้มีการวางแผน และจัดทำอัตรากำลัง สอดคล้องกับความต้องการของสถานศึกษา ด้วยหลักการบริหารเพื่อให้เกิดการพัฒนาบุคลากรอย่างต่อเนื่อง การสรรหา และการบรรจุแต่งตั้ง การพิจารณาเลื่อนเงินเดือน และการพิจารณาการย้ายครูและบุคลากรทางการศึกษา เป็นไปตามหลักเกณฑ์และวิธีการที่กฎหมายกำหนด มีการแจ้งภาระงาน มาตรฐานคุณภาพงาน มาตรฐานวิชาชีพ และเกณฑ์การประเมินผลการปฏิบัติงานเป็นลายลักษ์อักษร มีการส่งเสริมการพัฒนาครู และบุคลากรทางการศึกษา ให้มีความก้าวหน้าในวิชาชีพอย่างต่อเนื่อง ส่งเสริมสนับสนุนความร่วมมือกับเครือข่ายในการพัฒนาครูและบุคลากรทางการศึกษา มีการสร้างขวัญและกำลังใจให้แก่ครูและบุคลากรทางการศึกษา ตามความเหมาะสม และการส่งเสริมการพัฒนาตนเองของครูและบุคลากรทางการศึกษา ในการปฏิบัติงานให้มีคุณภาพ สอดค้องกับงานวิจัยของ รุ่งทิพย์ มีเพ็ชร (2560) ได้ศึกษาความพึงพอใจของครูต่อการบริหารจัดการศึกษาของผู้บริหารโรงเรียนเครือข่ายทวาราวดีสังกัดสานักงานเขตพื้นที่การศึกษามัธยมศึกษาเขต 7 จังหวัดปราจีนบุรี ผลการวิจัยพบว่า ความพึงพอใจของครูที่มีต่อการบริหารจัดการศึกษาของผู้บริหารโรงเรียนเครือข่ายทวาราวดี สังกัดสานักงานเขตพื้นที่การศึกษามัธยมศึกษา เขต 7 จังหวัดปราจีนบุรี โดยภาพรวมและรายด้านอยู่ในระดับมาก และสอดคล้องกับงานวิจัยของ กิตติภา สนิทไทย (2561) ได้ศึกษาความพึงพอใจของครูที่มีต่อการปฏิบัติงานภายในสถานศึกษาอำเภอเนินขาม สังกัดสำนักงานเขตพื้นที่การศึกษาประถมศึกษาชัยนาท พบว่า ความพึงพอใจของครูที่มีต่อการปฏิบัติงานภายในสถานศึกษา อำเภอเนินขาม สังกัดสำนักงานเขตพื้นที่การศึกษาประถมศึกษาชัยนาท โดยภาพรวมอยู่ในระดับมาก

 1.4 ด้านการบริหารทั่วไป ครูมีความพึงพอใจต่อการบริหารจัดการศึกษาของผู้บริหารโรงเรียน ในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษา เขต 2 โดยรวมและรายข้ออยู่ในระดับมาก ทั้งนี้เนื่องมาจากผู้บริหารโรงเรียน มีการสนับสนุนการจัดและพัฒนาระบบเครือข่ายข้อมูลสารสนเทศ การประสานงานและพัฒนาเครือข่ายทางทางการศึกษา เพื่อแสวงหาความร่วมมือ ความช่วยเหลือ และสนับสนุนทางวิชาการของสถานศึกษา การพัฒนาระบบการบริหารจัดการภายในสถานศึกษา ให้เป็นองค์การที่ทันสมัย มีคุณภาพและมีประสิทธิภาพอย่างต่อเนื่อง ส่งเสริมสนับสนุนให้บุคลากรนำนวัตกรรมและเทคโนโลยีเพื่อการศึกษามาใช้ในการบริหารและพัฒนาการศึกษา จัดหาสื่อวัสดุอุปกรณ์ เทคโนโลยีที่เหมาะสมเพื่อสนับสนุนและอำนวยความสะดวกในการปฏิบัติงาน มีการติดตาม ตรวจสอบการใช้อาคารสถานที่และสภาพแวดล้อม ให้อยู่ในสภาพเรียบร้อย สะอาด ปลอดภัย คุ้มค่าและเป็นประโยชน์ต่อการเรียนรู้ การวางระบบควบคุมภายในที่สอดคล้องกับสภาพปัญหาและตรงตามภารกิจของหน่วยงาน การกำหนดให้มีการจัดทำสำมะโนผู้เรียนเพื่อวางแผนพัฒนาผู้เรียน ให้ความร่วมมือกับองค์กรปกครองส่วนท้องถิ่น ชุมชน ในการติดตามช่วยเหลือนักเรียนที่มีปัญหาในการเข้าเรียน และมีวางแผนการประชาสัมพันธ์ของสถานศึกษา โดยการมีส่วนร่วมของบุคคล ชุมชน องค์กร สถาบันและสื่อมวลชนในท้องถิ่น ซึ่งสอดคล้องกับงานวจัยของ สุบิน ไชยยะ (2560) ได้ศึกษาความพึงพอใจของครูและบุคลากรทางการศึกษาที่มีต่อการบริหารจัดการศึกษา ของสํานักงาน กศน. จังหวัดลําพูน พบว่า ความพึงพอใจของครูและบุคลากรทางการศึกษาที่มีต่อการบริหารจัดการศึษาของสํานกังาน กศน. จังหวัดลำพูน โดยรวมอยู่ในระดบัมาก (μ = 3.87) โดยด้านการบริหารงบประมาณมีค่าเฉลียสูงสุด (μ = 3.91) รองลงมา คือ ด้านการบริหารงานวิชาการ(μ = 3.88) และด้านการบริหารงานบคุคลมีค่าเฉลี่ยต่ำสุด (μ = 3.84) สําหรับผล การเปรียบเทียบความพึงพอใจของครูและบุคลากรทางการศึกษาที่มีต่อการบริหารจัดการศึกษาของสํานกังาน กศน. จังหวัดลำพูน จําแนกตามเพศ ระดับการศึกษาและอายรุาชการโดยรวมมีความแตกต่างกันอย่างนัยสำคัญทางสถิติที่ระดับ .05 และสอดคล้องกับงานวิจัยของ นายวุฒิชัย ขำนึง (2559) ได้ศึกษา ความพึงพอใจของครูและบุคลากรทางการศึกษาต่อการบริหารวิทยาลัยเทคนิคปทุมธานี สังกัดสำนักงานคณะกรรมการการอาชีวศึกษา พบว่า ครูและบุคลากรทางการศึกษามีความพึงพอใจต่อการบริหารวิทยาลยัเทคนิคปทุมธานี สังกัดสำนักงานคณะกรรมการการอาชีวศึกษา ในภาพรวมอยู่ในระดับมาก

 2. ครูที่มีระดับการศึกษาต่างกัน มีความพึงพอใจต่อการบริหารจัดการศึกษาของผู้บริหารโรงเรียน ในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษา เขต 2 โดยภาพรวมและรายด้านไม่แตกต่างกัน ซึ่งไม่เป็นไปตามสมมติฐานการวิจัย ทั้งนี้เนื่องจากผู้บริหารโรงเรียนยึดการบริหารโดยมุ่งผลสัมฤทธิ์ของงานในการพิจารณาความดีความชอบ และมีวิธีการสร้างความเข้าใจอันดีให้เกิดจนนำไปสู่ความพึงพอใจในการทำงานให้ประสบผลสำเร็จในสังคมของการทำงาน ในโรงเรียน จึงส่งผลให้การบริหารจัดการของโรงเรียนเป็นไปอย่างมีประสิทธิภาพ จึงทำให้ครูที่มีระดับการศึกษาต่างกันมีความพึงพอใจไม่แตกต่างกัน สอดคล้องกับงานวิจัยของ ลัดดาวัลย์ ใจไว (2558) ได้ศึกษาเรื่อง ความพึงพอใจของครูต่อการบริหารจัดการศึกษาของผู้บริหารโรงเรียนในกลุ่มโรงเรียนศรีราชา 1 สังกัดสำนักงานเขตพื้นที่การศึกษประถมศึกษาชลบุรี เขต 3 พบว่า ผลการเปรียบเทียบความพึงพอใจของครูต่อการบริหารจัดการศึกษาของผู้บริหารโรงเรียนในกลุ่มโรงเรียนศรีราชา 1 สังกัดสำนักงานเขตพื้นที่การศึกษาประถมศึกษาชลบุรี เขต 3 จำแนกตามวุฒิการศึกษา โดยรวมและรายด้านทุกด้านแตกต่างกันอย่างไม่มีนัยสำคัญทางสถิติ

 3. ครูที่มีประสบการณ์ในการทำงานที่ต่างกันมีความพึงพอใจต่อการบริหารจัดการศึกษาของผู้บริหารโรงเรียน ในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษา เขต 2 โดยภาพรวมแตกต่างกันอย่างมีนัยสำคัญทางสถิติที่ระดับ .05 ซึ่งเป็นไปตามสมมติฐานการวิจัย และเมื่อพิจารณาเป็นรายด้านพบว่า ด้านการบริหารงานบุคคลไม่แตกต่างส่วนด้านการบริหารวิชาการ ด้านการบริหารงบประมาณ และด้านการบริหารทั่วไป มีความแตกต่างกันอย่างมีนัยสำคัญทางสถิติที่ระดับ .05 ทั้งนี้เนื่องมาจาก ผู้บริหารโรงเรียนมีการดำแหน่งแต่ละโรงเรียนเวลาไม่นาน จึงสร้างระบบการแลกเปลี่ยนเรียนรู้งานระหว่างครูที่บรรจุใหม่และครูที่มีประสบการณ์ในการทำงานหลายปี และสร้างบรรยากาศการทำงานที่เป็นองค์กรแบบครอบครัวที่อบอุ่นได้ยาก สอดคล้องกับงานวิจัยของ นฤพล แป้นทอง (2560) ได้ศึกษาความพึงพอใจของข้าราชการครู ที่มีต่อการบริหารของผู้บริหารสถานศึกษา ในสังกัดกรุงเทพมหานคร กลุ่มเครือข่ายที่ 74 สำนักงานเขตจอมทอง พบว่า ผลการเปรียบเทียบ ความพึงพอใจต่อประสิทธิผลการบริหารสถานศึกษาในสังกัดกรุงเทพมหานคร กลุ่มเครือข่ายที่ 74 สำนักงานเขตจอมทอง ที่มีประสบการณ์ในการทำงานต่างกัน มีความพึงพอใจต่อประสิทธิผลการบริหารสถานศึกษาในสังกัดกรุงเทพมหานคร กลุ่มเครือข่ายที่ 74 สำนักงานเขตจอมทอง โดยภาพรวมและรายด้านแตกต่างกัน อย่างมีนัยสำคัญทางสถิติที่ระดับ 0.05

**ข้อเสนอแนะจากสิ่งที่ได้จากงานวิจัย**

 1. ด้านการบริหารวิชาการ ผู้บริหารโรงเรียนควรมีแนวทางในการส่งเสริมให้ครูประสานความร่วมมือแลกเปลี่ยนเรียนรู้และประสบการณ์ซึ่งกันและกันภายในโรงเรียนมากขึ้น และควรมุ่งเน้นการส่งเสริมสนับสนุนให้ครูทำวิจัยเพื่อพัฒนาผู้เรียน และพัฒนาคุณภาพการศึกษา เพื่อให้เห็นสภาพปัญหาที่แท้จริงและนำมาแก้ไขปรับปรุงการจัดการเรียนการสอนและความร่วมมือ โดยการประชุม ชี้แจง สื่อสารให้ทุกคนเข้าใจและเกิดการมีส่วนร่วมในการปฏิบัติและร่วมรับผิดชอบมากขึ้น

 2. ด้านการบริหารงบประมาณ ผู้บริหารโรงเรียนควรส่งเสริมการจัดทำแผนการใช้เงินงบประมาณ ให้เป็นไปตามแผนปฏิบัติการประจำปี และควรมีการกำกับ ดูแล การดำเนินงานด้านการเงิน การบัญชีอย่างเป็นระบบ เพื่อให้เกิดความคล่องตัว โปร่งใส และตรวจสอบได้

 3. ด้านการบริหารงานบุคคล ผู้บริหารควรส่งเสริมการพัฒนาครูและบุคลากรทางการศึกษา ให้มีความก้าวหน้าในวิชาชีพอย่างต่อเนื่อง และส่งเสริมการพัฒนาตนเองของครูและบุคลากรทางการศึกษาในการปฏิบัติงานให้มีคุณภาพ

 4. ด้านการบริหารทั่วไป ผู้บริหารโรงเรียนควรสนับสนุนให้บุคลากรนำนวัตกรรมและเทคโนโลยีเพื่อการศึกษามาใช้ในการบริหารและพัฒนาการศึกษาและสนับสนุนการจัดและพัฒนาระบบเครือข่ายข้อมูลสารสนเทศ

**ข้อเสนอแนะสำหรับการวิจัยครั้งต่อไป**

 1. ควรศึกษาปัญหาและอุปสรรค แนวทางในการแก้ปัญหาในการดำเนินงานด้านต่าง ๆ ของผู้บริหารโรงเรียนในสหวิทยาเขตนวลจันทร์ สังกัดสำนักงานเขตพื้นที่การศึกษามัธยมศึกษา เขต 2

 2. ควรศึกษาภาวะผู้นำของบทบาทหน้าที่ของผู้บริหารโรงเรียน ในการบริหารโรงเรียนในด้านต่างๆ

**เอกสารอ้างอิง**

กระทรวงศึกษาธิการ. (2563). ***จุดเน้นการศึกษา ปี 63****.* สืบค้นเมื่อ 1 มีนาคม, 2563, จาก https://www.moe.go.th/b5-63

กนิษฐา เงินสันเทียะ. (2560). **ความคิดเห็นของครูเกี่ยวกับแรงจูงใจในการปฏิบัติงานในโรงเรียนฤทธิยะ วรรณาลัย  สำนักงานเขตสายไหม สังกัดกรุงเทพมหานคร**. ค้นคว้าอิสระศึกษาศาสตรมหาบัณฑิต สาขาวิชา การบริหารการศึกษา คณะศึกษาศาสตร์ มหาวิทยาลัยรามคำแหง

กิตติภา สนิทไทย. (2561). **การศึกษาความพึงพอใจของครูที่มีต่อการปฏิบัติงานภายในสถานศึกษาอำเภอเนินขาม สังกัดสำนักงานเขตพื้นที่การศึกษาประถมศึกษาชัยนาท**. ค้นคว้าอิสระครุศาสตรมหาบัณฑิต การบริหารการศึกษา มหาวิทยาลัยราชภัฏนครสวรรค์.

จารุวรรณ หล่อเงิน. (2559). **ความพึงพอใจของครูต่อการบริหารงานของผู้บริหารโรงเรียน กลุ่มโรงเรียนศรีราชา 1 สังกัดสำนักงานเขตพื้นที่การศึกษาประถมศึกษาชลบุรี เขต 3**. งานนิพนธ์การศึกษามหาบัณฑิต สาขาวิชาการ บริหารการศึกษา คณะศึกษาศาสตร์ มหาวิทยาลัยบูรพา.

จันทร์ศิริ แก้วมณี. (2558). **ความพึงพอใจของครูและบุคลากรที่มีต่อการบริหารงานของโรงเรียนบ้านเด็กรามอินทรา**. ค้นคว้าอิสระครุศาสตรมหาบัณฑิต สาขาวิชาการบริหารการศึกษา มหาวิทยาลัยราชภัฏพระนคร.

นฤพล แป้นทอง. (2560). **ความพึงพอใจของข้าราชการครูที่มีต่อการบริหารของผู้บริหารสถานศึกษาในสังกัดกรุงเทพมหานครกลุ่มเครือข่ายที่ 74 สำนักงานเขตจอมทอง**. ค้นคว้าอิสระศึกษาศาสตรมหาบัณฑิต สาขาวิชาการบริหารการศึกษา คณะศึกษาศาสตร์ มหาวิทยาลัยรามคำแหง.

พรรณี กางเกต. (2558). **การศึกษาความพึงพอใจของครูที่มีต่อการบริหารงานของผู้บริหารสถานศึกษาในอำเภอลาดยาว สังกัดสำนักงานเขตพื้นที่การศึกษาประถมศึกษานครสวรรค์ เขต 2**. ค้นคว้าอิสระครุศาสตรมหาบัณฑิต สาขาวิชาการบริหารการศึกษา มหาวิทยาลัยราชภัฏนครสวรรค์.

ภัทรกร มิ่งขวัญ. (2559). **การศึกษาความพึงพอใจของครูที่มีต่อการบริหารงานโรงเรียนขนาดเล็กจังหวัดนครสวรรค์ สังกัดสำนักงานเขตพื้นที่การศึกษามัธยมศึกษา เขต 42**. ค้นคว้าอิสระครุศาสตรมหาบัณฑิต สาขาวิชาการบริหารการศึกษา มหาวิทยาลัยราชภัฏนครสวรรค์.

รุ่งทิพย์ มีเพ็ชร. (2560). **การศึกษาความพึงพอใจของครูต่อการบริหารจัดการศึกษาของผู้บริหารโรงเรียนเครือข่ายทวาราวดีสังกัดสานักงานเขตพื้นที่การศึกษามัธยมศึกษาเขต 7 จังหวัดปราจีนบุรี**. ค้นคว้าอิสระศึกษาศาสตรมหาบัณฑิต สาขาวิชาการบริหารการศึกษา คณะศึกษาศาสตร์ มหาวิทยาลัยรามคำแหง.

ลัดดาวัลย์ ใจไว. (2558). **ความพึงพอใจของครูต่อการบริหารจัดการศึกษาของผู้บริหารโรงเรียนในกลุ่มโรงเรียนศรีราชา 1 สังกัดสำนักงานเขตพื้นที่การศึกษาประถมศึกษาชลบุรี เขต 3**. งานนิพนธ์การศึกษามหาบัณฑิต สาขาวิชาการบริหารการศึกษา คณะศึกษาศาสตร์ มหาวิทยาลัยบูรพา.

สำนักงานเขตพื้นที่การศึกษามัธยมศึกษาเขต 2. (2559). **ข้อมูลสารสนเทศสำนักงานเขตพื้นที่การศึกษามัธยมศึกษา เขต 2**. สืบค้นเมื่อ 1 มีนาคม, 2563, จาก http://e-newsbkk2.org/spm2/forum/data/pic/7.pdf

สำนักงานศึกษาธิการจังหวัดกาฬสินธุ์. (มปป.). **ร่างแผนยุทธศาสตร์การศึกษาจังหวัดกาฬสินธุ์ พ.ศ.2561-2564 (ฉบับทบทวน พ.ศ.2563)**. สืบค้นเมื่อ 1 มีนาคม, 2563, จาก [https://www.ksed.go.th/office/wp-content/uploads/2019/05/07-Flow-chart-ต่อท้ายส่วนที่2.pdf](https://www.ksed.go.th/office/wp-content/uploads/2019/05/07-Flow-chart-%E0%B8%95%E0%B9%88%E0%B8%AD%E0%B8%97%E0%B9%89%E0%B8%B2%E0%B8%A2%E0%B8%AA%E0%B9%88%E0%B8%A7%E0%B8%99%E0%B8%97%E0%B8%B5%E0%B9%882.pdf)

Cohen, L., Minion, L., & Morrison, K. (2011). **Research methods in education (7th ed.)**. New York: Routledge

Likert, R. (1967). **The human organization : Its management and value**. New York: McGraw-Hill.